DANSK

APPLE INC. 
SOFTWARELICENSAFTALE TIL MAC OS X 
Til brug på computere fra Apple

DENNE LICENSAFTALE FOR SOFTWARE (I DET FØLGENDE KALDET “LICENS”) BØR LÆSES GRUNDIGT IGENNEM FØR IBRUGTAGNING AF APPLE-SOFTWARE. VED AT BRUGE APPLE-SOFTWARE ERKLÆRER LICENSTAGER SIG INDFORSTÅET MED AT VÆRE UNDERLAGT BETINGELSERNE I NÆRVÆRENDE LICENS. HVIS LICENSTAGER IKKE ØNSKER AT VÆRE BUNDET AF NEDENSTÅENDE LICENS, SKAL LICENSTAGER UNDLADE AT INSTALLERE OG/ELLER BRUGE SOFTWAREN OG KLIKKE PÅ “UENIG”, HVIS DER ER MULIGHED FOR AT ERKLÆRE SIG “ENIG” ELLER “UENIG” I BETINGELSERNE. HVIS LICENSTAGER HAR FÅET APPLE-SOFTWARE SOM EN DEL AF ET KØB AF APPLE-HARDWARE OG IKKE ØNSKER AT VÆRE BUNDET AF NÆRVÆRENDE LICENS, KAN LICENSTAGER RETURNERE HELE PAKKEN MED HARDWARE/SOFTWARE FRA APPLE TIL KØBSSTEDET INDEN FOR RETURPERIODEN OG FÅ KØBSPRISEN REFUNDERET I OVERENSSTEMMELSE MED APPLES RETURPOLITIK, SOM FINDES PÅ http://www.apple.com/legal/sales_policies/. LICENSTAGER SKAL RETURNERE HELE PAKKEN MED HARDWARE/SOFTWARE FOR AT FÅ KØBSPRISEN REFUNDERET. 

VIGTIGT: I den udstrækning denne software må bruges til at reproducere, ændre, publicere eller distribuere materiale, giver den kun licenstager ret til at reproducere, ændre, publicere eller distribuere materiale, som ikke er beskyttet af ophavsret, materiale, som licenstager ejer rettighederne til, og materiale, som licenstager har ret til eller har fået tilladelse til at reproducere, ændre, publicere eller distribuere. Søg juridisk bistand, hvis der er tvivl om, hvorvidt licenstager har ret til at kopiere, ændre, publicere og distribuere materiale.

1. Generelt.
A. Apple Inc. (“Apple”) giver hermed licenstager licens til at bruge Apple-softwaren (inkl. Boot ROM-kode), evt. tredjepartssoftware, dokumentation, grænseflader, indhold, skrifter og evt. data, som følger med denne licens, uanset om de er præinstalleret på Apple-hardware, forefindes på disk, som ROM (Read Only Memory) eller på andet medie (under et kaldet “Apple-software”) i henhold til betingelserne i denne licensaftale. Apple og/eller Apples licensgivere bevarer ejendomsretten til selve Apple-softwaren og forbeholder sig alle de rettigheder, som ikke udtrykkeligt er givet til licenstager. 

B. Apple vil efter eget valg evt. frigive fremtidige opgraderinger eller opdateringer til Apple-softwaren til computeren fra Apple. Apple vil evt. gratis levere disse opgraderinger og opdateringer, som evt. frigives, indtil – men ikke inklusive – den næste store frigivelse af Apple-softwaren. Hvis licenstager f.eks. oprindeligt har købt version 10.7 af Apple-softwaren, vil Apple evt. gratis levere alle de softwareopgraderinger eller -opdateringer, det evt. frigiver (f.eks. version 10.7.1 eller 10.7.2), indtil – men ikke inklusive – version 10.8 af Apple-softwaren. Efter den næste store frigivelse af Apple-software, vil Apple evt. også efter eget valg fortsætte med at levere mindre opdateringer til og forbedringer af Apple-softwaren. Evt. opgraderinger og opdateringer inkluderer ikke nødvendigvis alle de eksisterende softwarefunktioner eller nye funktioner, som Apple frigiver til nyere modeller af computere fra Apple og kan efter Apples valg leveres gratis eller mod betaling. Licenstagers rettigheder i henhold til denne licens omfatter alle softwareopgraderinger eller -opdateringer fra Apple, som erstatter og/eller supplerer det originale Apple-softwareprodukt, medmindre sådanne opgraderinger eller opdateringer indeholder en separat licens. 

C. Adkomst og immaterielle rettigheder til indhold, der vises eller gøres tilgængeligt via Apple-software, tilhører de respektive ejere af indholdet. Det pågældende indhold kan være beskyttet af ophavsret eller andre love og forordninger om immaterielle rettigheder og kan være underlagt betingelser for brug fra den tredjepart, der har leveret indholdet. Denne licensaftale giver ikke licenstager nogen rettigheder med hensyn til brug af dette indhold, og den indeholder heller ingen garanti for, at dette indhold vil vedblive at være tilgængeligt.

2. Tilladt brug og begrænsninger i henhold til licens.  
A. Licensaftale til Apple-standardsoftware og præinstalleret Apple-software. I henhold til betingelserne i denne licensaftale har licenstager – medmindre licenstager har fået Apple-softwaren fra Mac App Store eller i forbindelse med en licens til flere brugere eller anden skriftlig aftale med Apple – en begrænset og ikke eksklusiv licens til at installere, bruge og afvikle en (1) kopi af Apple-softwaren på en enkelt Apple-computer ad gangen. Disse standardbetingelser for en licens til en enkelt kopi gælder f.eks., hvis licenstager har fået Apple-softwaren præinstalleret på hardware fra Apple.

B. Licens fra Mac App Store. Hvis licenstager har fået en licens til Apple-softwaren fra Mac App Store, har licenstager – i henhold til betingelserne i nærværende licens og de regler for brug af Mac App Store, der findes i betingelser og vilkår for App Store (http://www.apple.com/legal/itunes/ww/) (“regler for brug”) – en begrænset og ikke eksklusiv licens, der ikke kan overdrages:

(i) Til at hente, installere, bruge og afvikle en (1) kopi af Apple-software til personlige, ikke kommercielle formål direkte på hver computer fra Apple med Mac OS X Snow Leopard eller Mac OS X Snow Leopard Server (“Mac-computer”), som licenstager ejer eller kontrollerer; 

(ii) Hvis licenstager er en kommerciel virsomhed eller uddannelsesinstitution: Til at hente, installere, bruge og afvikle en (1) kopi af Apple-software til brug af enten: (a) En enkelt bruger på hver enkelt Mac-computer, som licenstager ejer eller kontrollerer, eller af (b) flere brugere på en enkelt fælles Mac-computer, som licenstager ejer eller kontrollerer. En enkelt medarbejder må f.eks. bruge Apple-softwaren på sin stationære Mac-computer og bærbare Mac-computer, og flere studerende må skiftes til at bruge Apple-softwaren på en enkelt Mac-computer anbragt i et ressourcecenter eller bibliotek; og

(iii) til at installere, bruge og afvikle op til to (2) ekstra kopier af eller forekomster af Apple-softwaren i virtuelle operativsystemmiljøer på hver enkelt Mac-computer, som licenstager ejer eller kontrollerer, hvis den allerede bruger Apple-softwaren.

Tilladelsen i paragraf 2B(iii) ovenfor giver ikke licenstager ret til at bruge de virtualiserede kopier eller forekomster af Apple-softwaren i forbindelse med servicebureau-, tidsdelings- og terminaldelingstjenester eller lignende typer tjenester.

C. Licens til flere brugere eller vedligeholdelseslicens. Hvis licenstager har fået Apple-softwaren som en del af en aftale med Apple om licens til flere brugere eller vedligeholdelseslicens, afgør betingelserne i licensen til flere brugere eller vedligeholdelseslicensen, hvor mange kopier af Apple-softwaren licenstager må hente, installere, bruge og afvikle på computere fra Apple, som licenstager ejer eller kontrollerer. Medmindre andet fremgår af en skriftlig aftale med Apple, gælder alle de øvrige betingelser og vilkår i nærværende licensaftale for licenstagers brug af den Apple-software, der er leveret i henhold til en licens til flere brugere eller en vedligeholdelseslicens. 

D. Akademisk bruger. Hvis licenstager har fået Apple-softwaren med uddannelsesrabat, skal licenstager være en godkendt uddannelsesslutbruger for at kunne bruge Apple-softwaren. “Godkendt uddannelsesslutbruger” betyder elever, studerende, lærere, ansatte og administrativt personale, der er indskrevet ved og/eller arbejder på en uddannelsesinstitution (dvs. universiteter og offentlige eller private skoler).

E. Systemkrav; Apple-id. Bemærk, at Apple-softwaren kun understøttes af hardware fra Apple, der opfylder de systemkrav, der er anført af Apple. Derudover kræver brug af og adgang til visse funktioner i Apple-softwaren og visse tjenester (som defineret i paragraf 5) evt., at licenstager ansøger om en entydig kombination af et brugernavn og en adgangskode, hvilket kaldes en Apple-id.

F. Skrifter. I henhold til betingelserne i denne licensaftale har licenstager ret til at bruge de skrifter, der følger med Apple-softwaren, til at vise og udskrive indhold under afvikling af Apple-sofwaren; licenstager må dog kun integrere skrifter i indhold, hvis det er tilladt i de begrænsninger i integration, der følger med den pågældende skrift. Disse begrænsninger i integration findes i vinduet Skriftbog/Eksempel/Vis info om skrift.

G. Stemmer. I henhold til betingelserne i denne licensaftale har licenstager ret til at bruge de systemstemmer, der er inkluderet i Apple-softwaren (“Systemstemmer”), (i) under brug af Apple-softwaren og (ii) til at oprette sit eget originale indhold og sine egne originale projekter til personlig ikke kommerciel brug. Denne licensaftale tillader ingen anden brug af Systemstemmer, inkl. men ikke begrænset til, brug, reproduktion, fremvisning, ydeevne, optagelse, publicering eller redistribution af nogen af Systemstemmerne i en profitskabende, velgørende, offentlig eller kommerciel sammenhæng.

H. Forbindelser fra eksterne computere. I henhold til betingelser og vilkår i nærværende licens gælder følgende bestemmelser, når der oprettes en ekstern forbindelse fra en anden computer eller elektronisk enhed (begge kaldet en “enhed”) til en Apple-computer, der afvikler Apple-softwaren (i denne paragraf kaldes en sådan Apple-computer for en “hjemme-Mac”), hvad enten det sker via funktionen Skærmdeling eller på anden vis:

(i) Kun en (1) enhed ad gangen må oprette en ekstern forbindelse – enten direkte eller indirekte – med henblik på at kontrollere den grafiske skrivebordssession i den Apple-software, der afvikles og vises på hjemme-Mac'en; og

(ii) et rimeligt antal enheder må kun oprette en ekstern forbindelse samtidig med henblik på samtidig at observere den samme grafiske skrivebordssession i den Apple-software, der afvikles og vises på hjemme-Mac'en, så længe de ikke på nogen måde kontrollerer Apple-softwaren; men

(iii) kun en (1) Apple-enhed ad gangen må oprette en ekstern forbindelse – enten direkte eller indirekte – med henblik på at kontrollere en separat grafisk skrivebordssession i Apple-softwaren, der er forskellig fra den, der afvikles og vises på hjemme-Mac'en, og denne forbindelse må kun etableres via funktionen Skærmdeling i Apple-softwaren.

Medmindre det udtrykkeligt er tilladt i henhold til denne paragraf 2H eller på anden vis tilladt af Apple, erklærer licenstager sig indforstået med ikke at ville bruge Apple-software i forbindelse med servicebureau-, tidsdelings- og terminaldelingstjenester eller lignende typer tjenester. Licenstager erklærer sig derudover indforstået med ikke at ville bruge eller tilbyde Apple-software eller nogen af dens funktioner til at levere servicebureau-, tidsdelings- og terminaldelingstjenester eller lignende typer tjenester til tredjeparter.

I. Andre brugsbegrænsninger. Bestemmelserne i nærværende licensaftale giver ikke licenstager ret til – og licenstager erklærer sig indforstået med ikke at ville – installere, bruge eller afvikle Apple-software på computere fra andre producenter end Apple eller at give andre mulighed for at gøre det. Følgende bestemmelser gælder, medmindre andet fremgår af betingelserne i nærværende licens: (i) Kun en bruger ad gangen må benytte Apple-software, og (ii) og licenstager må ikke gøre Apple-software tilgængelig via et netværk, hvor flere computere kan bruge den samtidig. Licenstager må ikke udleje, lease, udlåne, sælge, videredistribuere eller sublicensere Apple-software til andre.

J. Sikkerhedskopi. Licenstager må tage en kopi af Apple-software (eksklusive Boot ROM-koden og anden Apple-firmware integreret eller på anden måde indeholdt i Apple-hardware) i maskinlæsbar form udelukkende til brug som sikkerhedskopi; under forudsætning af at sikkerhedskopien indeholder alle de meddelelser om ophavsret og andre rettigheder, som originalen indeholdt. Apple Boot ROM-kode og -firmware leveres udelukkende til brug på Apple-hardware, og licenstager må ikke kopiere, ændre eller videresdistribuere Apple Boot ROM-kode eller -firmware eller dele heraf.

K. Overførsel af eksisterende software. Hvis licenstager bruger Indstillings-/Overførselsassistent til at overføre software fra en Apple-computer til en anden Apple-computer, skal licenstager være opmærksom på, at det kan være ulovligt at fortsætte med at bruge den originale kopi af softwaren, når der er overført en kopi til en anden computer, medmindre der er en licens til softwarekopien på begge computere. Se de gældende betingelser i de relevante softwarelicensaftaler. Tredjepartssoftware og -tjenester er muligvis ikke kompatible med denne Apple-software, og installering af denne Apple-software kan have indflydelse på tilgængeligheden og brugbarheden af sådan tredjepartssoftware og sådanne tredjepartstjenester.

L. Open Source. Visse komponenter i Apple-software og de programmer med åben kode fra tredjeparter, der følger med Apple-software, er blevet eller vil blive gjort tilgængelig af Apple via webstedet om Open Source (http://www.opensource.apple.com/) (“komponenter med åben kode”). Licenstager har kun ret til at foretage ændringer i og erstatte disse komponenter med åben kode under forudsætning af, at: (i) Den færdige, ændrede Apple-software bruges i stedet for den uændrede Apple-software på en Apple-computer, der ejes eller kontrolleres af licenstager, under forudsætning af at der er en korrekt licenseret version af Apple-software på hver enkelt Apple-computer; og (ii) at licenstager på anden måde overholder betingelserne i denne licens og evt. relevante licensaftaler for brugen af Open Source-komponenter. Apple er ikke forpligtet til at yde nogen form for opdateringer, vedligeholdelse, garanti, teknisk eller anden support for resultatet af den ændrede Apple-software.

Licenstager erklærer sig udtrykkelig indforstået med, at hvis der opstår fejl eller skader på Apple-hardware som følge af ændringer i komponenter med åben kode i Apple-software, er sådanne fejl eller skader ikke omfattet af betingelserne i Apples garanti på hardware.

M. Ingen “reverse engineering”. Licenstager må ikke og erklærer sig indforstået med ikke at ville give andre mulighed for at kopiere (medmindre det udtrykkeligt er tilladt i henhold til denne licensaftale eller reglerne for brug, hvis de gælder for licenstager), dekompilere, udføre “reverse engineering”, adskille, ændre eller afkryptere, forsøge at udskille kildekoden til eller fremstille andre produkter på grundlag af Apple-softwaren eller de tjenester, der leveres af Apple-softwaren, eller dele deraf (medmindre begrænsninger som ovenfor er forbudt af gældende lov, eller sådan brug er tilladt i henhold til de licensbetingelser, der gælder for Open Source-komponenter).

N. Overholdelse af love. Licenstager erklærer sig indforstået med at bruge Apple-softwaren og Tjenester (som defineret nedenfor i paragraf 5) i overensstemmelse med gældende lov, inkl. lokale love i det land eller område, hvor licenstager er bosiddende, eller hvor licenstager henter eller bruger Apple-software og -tjenester.

O. Software fra tredjeparter. Apple har som en del af Apple-softwarepakken - og kan levere en opgradering, opdatering eller supplement til Apple-software - givet adgang til afbenyttelse af visse tredjeparters software og tjenester. I den udstrækning Apple-software indeholder eller giver adgang til software eller tjenester fra tredjeparter, har Apple ingen udtrykkelig eller underforstået forpligtelse til at yde teknisk eller anden support til denne software eller disse tjenester. Kontakt forhandleren, producenten eller udbyderen af den pågældende software eller tjeneste for at få teknisk support og kundeservice til vedkommendes software, tjenester og/eller produkter.

3. Overdragelse.
A. Hvis licenstager har fået Apple-softwaren præinstalleret på Apple-hardware, må licenstager én gang for alle overdrage alle licensrettigheder til Apple-softwaren (i dens originale form som leveret af Apple) til en tredjepart under følgende forudsætninger: (i) Apple-softwaren overdrages sammen med Apple-hardwaren; (ii) overdragelsen skal omfatte al Apple-software, herunder alle enkelte komponenter, de originale medier, trykt dokumentation samt denne licens; (iii) licenstager må ikke beholde nogen kopier af Apple-software eller dele heraf, herunder kopier på computere eller andre lagringsenheder; og (iv) den part, som modtager Apple-softwaren, skal læse og acceptere vilkår og betingelser i nærværende licens. Hvis Apple leverer en opdatering (f.eks. version 10.7 til 10.7.1) til Apple-softwaren, betragtes opdateringen i henhold til denne nærværende licens som en del af Apple-software og må ikke overdrages separat fra den version af Apple-softwaren, der var før opdateringen.

B. Hvis licenstager har fået licensen til Apple-softwaren fra Mac App Store, kan den ikke overdrages. Hvis licenstager sælger sin Apple-hardware til en tredjepart, skal licenstager fjerne Apple-softwaren fra Apple-hardwaren før salget, og licenstager må gendanne systemet til den version af Apples operativsystem, der oprindeligt fulgte med Apple-hardwaren (det “originale Apple OS”), og permanent overdrage det originale Apple OS sammen med Apple-hardwaren under følgende forudsætninger: (i) Overdragelsen skal omfatte hele det originale Apple OS, herunder alle enkelte komponenter, de originale medier, trykt dokumentation og den tilhørende licens; (ii) licenstager må ikke beholde nogen kopier af det originale Apple OS eller dele heraf, herunder kopier på computere eller andre lagringsenheder; og (iii) den part, der modtager det originale Apple OS, skal læse og acceptere vilkår og betingelser i licensen til det originale Apple OS.

C. Licenstager må ikke overdrage Apple-software, der er blevet ændret eller udskiftet i henhold til paragraf 2L ovenfor. Alle komponenter i Apple-software leveres som en del af en samlet pakke og må ikke adskilles fra denne pakke og distribueres som selvstændige programmer. Apple-software, som leveres med et bestemt Apple-hardwareprodukt, kan evt. ikke afvikles på andre modeller af Apple-hardware.

D. Alle kopier af Apple-software, som Apple leverer til reklame-, evaluerings-, diagnosticerings- eller reparationsformål, må kun benyttes til disse formål og må ikke videresælges eller overdrages til andre. 

4. Tilladelse til brug af data. 
A. Diagnostiske data og brugsdata. Licenstager erklærer sig indforstået med, at Apple, dets datterselskaber og agenter må indsamle, vedligeholde, behandle og bruge diagnostiske og tekniske oplysninger, oplysninger om brug samt lignende oplysninger, inklusive – men ikke begrænset til – oplysninger om computeren, systemet og programmer samt ydre enheder. Disse oplysninger indsamles regelmæssigt med henblik på at levere softwareopdateringer, produktsupport og andre tjenester til licenstager (om muligt) i forbindelse med Apple-softwaren og med henblik på at sikre, at betingelserne i denne licens overholdes. Apple må bruge disse oplysninger, så længe de er i en form, som ikke identificerer licenstager personligt, med henblik på at levere og forbedre Apples produkter og tjenester. Med henblik på at give sine partnere og tredjepartsudviklere mulighed for at forbedre deres software, hardware og tjenester, der er designet til brug med Apples produkter, kan Apple evt. give en sådan partner eller tredjepartsudvikler nogle af de diagnostiske oplysninger, der er relevante for den pågældende partners eller tredjepartsudviklers software, hardware og/eller tjenester, så længe de diagnostiske oplysninger er i en form, som ikke identificerer licenstager personligt. 

B. Lokalitetsdata. Apple og dets partnere, licensgivere og tredjepartsudviklere leverer via Apple-software evt. tjenester, som kræver brug af lokalitetsoplysninger. Med henblik på at levere disse tjenester (hvor de er tilgængelige) kan Apple og dets partnere og licensgivere sende, indsamle, vedligeholde, behandle og bruge lokalitetsoplysninger, inklusive oplysninger om den geografiske placering af din computer i realtid, og søgeforespørgsler om lokalitet. De lokalitetsdata og forespørgsler, som Apple indsamler, indsamles på en måde, som ikke gør det muligt at identificere licenstager personligt, og vil evt. blive brugt af Apple og dets partnere, licensgivere og tredjepartsudviklere til at levere og forbedre lokalitetsbaserede produkter og tjenester. Ved at bruge lokalitetsbaserede tjenester leveret af eller via Apple-softwaren erklærer licenstager sig indforstået med, at Apple og dets partnere, licensgivere og tredjepartsudviklere sender, indsamler, vedligeholder, behandler og bruger dine lokalitetsdata og forespørgsler til at levere og forbedre disse produkter og tjenester. Licenstager kan altid tilbagetrække sit samtykke vha. indstillingen Lokalitetstjenester i Apple-softwaren ved at slå den globale indstilling Lokalitetstjenester fra eller ved at slå individuelle lokalitetstjenester fra i de programmer, der bruger lokalitetsoplysninger, på computeren. Indstillingen af lokalitetstjenester findes i Systemindstillinger. Hvis disse lokalitetsfunktioner ikke benyttes, har det ingen betydning for den funktionalitet i Apple-softwaren, som ikke er lokalitetsbaseret. Ved på computeren at benytte tredjepartsprogrammer eller -tjenester, som bruger eller leverer lokalitetsdata, er licenstager underlagt og bør læse disse tredjeparters betingelser for brug og politik med hensyn til beskyttelse af personlige oplysninger i forbindelse med brug af de pågældende programmer eller tjenester.

C. Videoopkald. Funktionen FaceTime til videoopkald i Apple-softwaren (“FaceTime”) kræver internetadgang og er evt. ikke tilgængelig i alle lande eller områder. Brug af FaceTime kræver overholdelse af paragraf 2N ovenfor. Før licenstager kan indstille FaceTime og begynde at modtage og foretage FaceTime-opkald med andre FaceTime-brugere, kræves der nogle entydige id'er til licenstagers computer og konto. Disse entydige id'er inkluderer de oplysninger om e-post-adresse(r) og Apple-id, som licenstager opgiver, og computerens hardware-id. Ved at bruge Apple-softwaren erklærer licenstager sig indforstået med, at Apple må sende, indsamle, opbevare, behandle og bruge disse identifikationsoplysninger, inklusive oplysninger om e-post-adresse(r) og Apple-id, som entydige id'er med henblik på at levere og forbedre FaceTime-funktionen. Licenstager erklærer sig indforstået med, at licenstagers e-post-adresse vil blive vist til den anden part i videoopkaldet. Licenstager kan begrænse adgangen til FaceTime-videoopkald på sin computer ved at slå FaceTime fra i Børnesikring i Systemindstillinger. 

D. Politik med hensyn til beskyttelse af personlige oplysninger. Licenstagers oplysninger vil til enhver tid blive behandlet i overensstemmelse med Apples politik mht. beskyttelse af personlige oplysninger, som inddrages via denne henvisning og kan læses på: www.apple.com/dk/privacy/.

5. Tjenester og materiale fra tredjeparter.  
A. Generelt. Apple-softwaren kan give adgang til Apples iTunes Store, Mac App Store og andre tjenester og websteder fra Apple og tredjeparter (under et kaldet “tjenester”). Brug af disse tjenester kræver internetadgang, og brug af visse tjenester kræver evt. en Apple-id, accept af yderligere betingelser og betaling af ekstra gebyrer. Ved at bruge denne software i forbindelse med en iTunes Store-konto, en Apple-id-konto eller en anden konto erklærer licenstager sig indforstået med de relevante betingelser for brug af den pågældende konto, f.eks. de nyeste betingelser og vilkår for iTunes Store, der kan ses på http://www.apple.com/legal/itunes/ww/.  

B. Licenstager erklærer sig indforstået med, at disse tjenester kan inkludere indhold, som virker anstødeligt, uanstændigt eller krænkende, og som måske er forsynet med advarsler om anstødeligt sprog, samt at resultaterne af en søgning eller indtastning af en bestemt URL-adresse automatisk kan vise henvisninger til anstødeligt materiale, selvom det ikke er hensigten. Licenstager erklærer sig indforstået med, at brugen af disse tjenester sker på egen risiko, og at Apple ikke har noget ansvar for indhold, der kan forekomme anstødeligt, uanstændigt eller vulgært. 

C. Nogle tjenester kan vise, inkludere eller give adgang til indhold, data, oplysninger, programmer og materiale fra tredjeparter (“materiale fra tredjeparter”) eller vise henvisninger til tredjeparters websteder. Ved at bruge disse tjenester erklærer licenstager sig indforstået med, at Apple ikke har noget ansvar for at undersøge eller vurdere indholdet, nøjagtigheden, fuldstændigheden, aktualiteten, gyldigheden, lovligheden med hensyn til ophavsret, anstændigheden, kvaliteten eller andre aspekter af tredjeparters materiale eller websteder. Apple, dets agenter, partnere og datterselskaber yder ingen garanti for, anbefaler ikke og er ikke ansvarlig over for licenstager og andre personer for tredjeparters tjenester, materiale eller websteder eller for tredjeparters øvrige produkter. Henvisninger til tredjeparters websteder leveres kun af praktiske hensyn. 

D. Økonomiske oplysninger, der vises af tjenesterne, har kun oplysende karakter og skal ikke opfattes som rådgivning i forbindelse med investering. Før licenstager udfører transaktioner med værdipapirer baseret på oplysninger, som er tilvejebragt via tjenesterne, bør licenstager rådføre sig med en økonomisk rådgiver, som er autoriseret til at udføre økonomisk rådgivning i dit land eller område. De lokalitetsdata, der leveres via tjenesterne, er kun beregnet til enkle navigationsformål og skal ikke benyttes i situationer, hvor der er behov for præcise lokalitetsoplysninger, eller hvor fejlagtige, upræcise, forsinkede eller ufuldstændige lokalitetsdata kan medføre dødsfald, personskader eller skader på ejendom og miljø. Apple og dets leverandører af indhold yder ingen garanti for, at de aktiekurser, lokalitetsdata eller andre data, der vises af tjenesterne, er tilgængelige, nøjagtige, fuldstændige, pålidelige eller relevante. 

E. Licenstager erklærer sig indforstået med, at tjenesterne indeholder indhold og materiale, der ejes af Apple, webstedets ejer og/eller Apples licensgivere, og er beskyttet af loven om immaterielle rettigheder og andre love, inklusive – men ikke begrænset til – loven om ophavsret, og licenstager erklærer sig desuden indforstået med ikke at ville benytte dette indhold, disse oplysninger eller dette materiale på en måde, som er i strid med betingelserne for brug af disse tjenester. Tjenesterne eller dele heraf må ikke reproduceres på nogen måde. Licenstager erklærer sig indforstået med ikke at ville ændre, udleje, lease, udlåne, sælge, distribuere eller fremstille materiale på grundlag af disse tjenester og ikke at ville benytte tjenesterne på ulovlig vis, inklusive – men ikke begrænset til – bruge tjenesterne til at overføre computervira, orme, trojanske heste og anden ondsindet software ved hjælp af ulovlig netværksindtrængen eller overbelastning af netværket. Licenstager erklærer sig desuden indforstået med ikke at ville bruge tjenesterne til at chikanere, fornærme, forfølge, true, smæde eller på anden vis krænke en anden part og dennes rettigheder, og at Apple på ingen måde er ansvarlig for sådan brug af tjenesterne fra licenstagers side eller for evt. chikane, trusler, fornærmelser, krænkelser eller ulovligheder, som licenstager modtager pga. sin brug af disse tjenester.

F. Tjenester og indhold fra tredjeparter, hvortil der er adgang, henvises til eller vises via Apple-software, er derudover ikke tilgængelige på alle sprog eller i alle lande. Apple yder ingen garanti for, at disse tjenester og dette materiale er anstændige eller er tilgængelige og kan bruges på et bestemt sted. Hvis licenstager vælger at bruge disse tjenester eller dette materiale, sker det på eget initiativ, og licenstager er selv ansvarlig for at overholde de relevante love, inklusive – men ikke begrænset til – de relevante lokale love. Apple og dets licensgivere forbeholder sig til enhver tid ret til at ændre, stoppe, fjerne eller slå adgang til tjenester fra uden varsel. Apple er under ingen omstændigheder ansvarlig for tab, der skyldes, at der ikke længere er adgang til disse tjenester. Apple kan desuden fastsætte begrænsninger med hensyn til brugen af og adgang til visse tjenester uden varsel, og uden at det medfører erstatningsansvar. 

6. Ophør. Denne licens er gældende, indtil den opsiges. Licenstagers rettigheder i henhold til denne licens ophører automatisk eller bringes på anden vis til ophør uden varsel fra Apple, hvis licenstager ikke overholder betingelserne i aftalen. Når aftalen ophører, skal licenstager ophøre med at bruge Apple-softwaren og destruere alle kopier af Apple-softwaren eller dele heraf. Paragrafferne 4, 5, 6, 7, 8, 9, 12 og 13 i denne licens gælder, selvom denne licens opsiges.

7. Ingen reklamationsret. 
A. Hvis licenstager er en kunde, som er privat forbruger (dvs. en person, som ikke bruger Apple-software i forbindelse med sit fag, sin virksomhed eller sin profession), har licenstager evt. andre rettigheder i sit hjemland, så følgende begrænsninger ikke gælder, og hvis disse begrænsninger ikke er tilladt, gælder de ikke. Licenstager kan få flere oplysninger om sine rettigheder hos en forbrugerorganisation.

B. LICENSTAGER ERKLÆRER SIG INDFORSTÅET MED OG ER ENIG I, AT DET – FOR SÅ VIDT SOM DET ER LOVLIGT – HELT ER DENNES EGEN BESLUTNING OG PÅ DENNES RISIKO AT ANVENDE DEN AF NÆRVÆRENDE LICENS OMFATTEDE APPLE-SOFTWARE OG EVT. TJENESTER UDFØRT AF ELLER ÅBNET VIA APPLE-SOFTWAREN. 

C. FOR SÅ VIDT SOM LOVEN TILLADER DET, LEVERES APPLE-SOFTWARE OG -TJENESTER, SOM “DE ER OG FOREFINDES”, MED EVT. MANGLER OG UDEN GARANTI AF NOGEN ART, OG APPLE OG APPLES LICENSGIVERE (I PKT. 7 OG 8 UNDER ÉT KALDET “APPLE”) FRASKRIVER SIG HERMED ENHVER UDTRYKKELIG, UNDERFORSTÅET ELLER LOVBESTEMT GARANTIFORPLIGTELSE I FORBINDELSE MED APPLE-SOFTWARE OG -TJENESTER, INKLUSIVE – MEN IKKE BEGRÆNSET TIL – ENHVER GARANTI FOR GODT KØBMANDSKAB, TILFREDSSTILLENDE KVALITET, EGNETHED TIL BESTEMTE FORMÅL, NØJAGTIGHED OG UFORSTYRRET BESIDDELSE ELLER ENHVER GARANTI FOR, AT TREDJEPARTERS RETTIGHEDER IKKE KRÆNKES. 

D. APPLE YDER IKKE NOGEN GARANTI FOR FORSTYRRELSER I LICENSTAGERS BRUG AF APPLE-SOFTWARE OG TJENESTER, AT FUNKTIONER I ELLER TJENESTERNE UDFØRT AF ELLER LEVERET AF APPLE-SOFTWARE OPFYLDER DINE KRAV, AT BRUGEN AF APPLE-SOFTWARE ELLER TJENESTER VIL SKE UDEN AFBRYDELSER ELLER VÆRE FEJLFRI, AT ALLE TJENESTER FORTSAT VIL VÆRE TILGÆNGELIGE, AT APPLE-SOFTWARE ELLER TJENESTER VIL VÆRE KOMPATIBLE MED ELLER VIRKE MED SOFTWARE ELLER ANDRE TJENESTER FRA TREDJEPARTER, ELLER AT FEJL I APPLE-SOFTWARE ELLER TJENESTER VIL BLIVE AFHJULPET. INSTALLERING AF DENNE SOFTWARE KAN HAVE BETYDNING FOR BRUGEN AF SOFTWARE, PROGRAMMER ELLER TJENESTER FRA TREDJEPARTER. 

E. LICENSTAGER ERKLÆRER SIG DESUDEN INDFORSTÅET MED, AT APPLE-SOFTWARE OG TJENESTER IKKE ER BEREGNET ELLER EGNET TIL BRUG I SITUATIONER ELLER OMGIVELSER, HVOR FEJL ELLER FORSINKELSER ELLER UNØJAGTIGHEDER I INDHOLD, DATA ELLER OPLYSNINGER, DER LEVERES AF APPLE-SOFTWARE ELLER TJENESTER, KAN MEDFØRE DØDSFALD, PERSONSKADE, OMFATTENDE FYSISKE ØDELÆGGELSER ELLER MILJØSKADER, INKLUSIVE – MEN IKKE BEGRÆNSET TIL – DRIFT AF ATOMREAKTORER, NAVIGATIONSSYSTEMER TIL LUFTFART, KOMMUNIKATIONSSYSTEMER, SYSTEMER TIL STYRING AF LUFTTRAFIKKEN, RESPIRATORER ELLER VÅBENSYSTEMER. 

F. INGEN MUNDTLIGE ELLER SKRIFTLIGE OPLYSNINGER ELLER RÅD FRA APPLE ELLER EN PERSON ELLER ET SELSKAB AUTORISERET AF APPLE KAN I NOGET TILFÆLDE TRÆDE I STEDET FOR BETINGELSERNE I DENNE LICENS. SKULLE APPLE-SOFTWARE ELLER -TJENESTER VISE SIG AT VÆRE DEFEKTE, PÅHVILER DET LICENSTAGER AT INDESTÅ FOR ALLE OMKOSTNINGER I FORBINDELSE MED SERVICERING, REPARATION ELLER RETTELSE. OVENNÆVNTE BEGRÆNSEDE REKLAMATIONSRET GÆLDER ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR. 

8. Begrænsning af ansvar. FOR SÅ VIDT SOM DET ER LOVLIGT, ER APPLE UNDER INGEN OMSTÆNDIGHEDER, HELLER IKKE I TILFÆLDE AF UAGTSOMHED, ERSTATNINGSPLIGTIG FOR TILFÆLDIGE ELLER SPECIELLE SKADER, FØLGESKADER (HERUNDER DRIFTSTAB), TAB AF DATA OG OPLYSNINGER ELLER INDIREKTE SKADER, DER MÅTTE OPSTÅ SOM RESULTATET AF BRUG/IKKE BRUG AF APPLE-SOFTWARE OG -TJENESTER OG EVT. SOFTWARE OG TJENESTER FRA TREDJEPARTER SAMMEN MED APPLE-SOFTWARE, UANSET OM APPLE ER BLEVET ADVISERET OM MULIGHEDEN FOR SÅDANNE SKADER. BEGRÆNSNINGEN I ANSVAR FOR PERSONSKADER OG FØLGESKADER GÆLDER DOG ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR. Apples samlede erstatningspligt over for licenstager for enhver skade, ethvert tab eller foranstaltninger kan maksimalt udgøre $50,00. Ovenstående begrænsning af Apples ansvar gælder alene i den udstrækning, ufravigelige lovbestemmelser ikke er til hinder herfor.

9. Digitale certifikater.
Apple-softwaren indeholder funktioner, som gør det muligt for den at acceptere digitale certifikater udstedt af Apple eller tredjeparter. LICENSTAGER SKAL KUN BESLUTTE, OM HAN/HUN VIL STOLE PÅ ET CERTIFIKAT, UANSET OM DET ER UDSTEDT AF APPLE ELLER EN TREDJEPART. BRUGEN AF DIGITALE CERTIFIKATER SKER FOR EGEN RISIKO. FOR SÅ VIDT SOM DET ER LOVLIGT, YDER APPLE INGEN UDTRYKKELIGE ELLER UNDERFORSTÅEDE GARANTIER MED HENSYN TIL GODT KØBMANDSKAB ELLER EGNETHED TIL BESTEMTE FORMÅL, NØJAGTIGHED ELLER SIKKERHED OG YDER INGEN GARANTIER FOR, AT TREDJEPARTERS RETTIGHEDER IKKE KRÆNKES MED HENSYN TIL DIGITALE CERTIFIKATER. Licenstager erklærer sig indforstået med (a) ikke at ville forfalske eller misbruge nogen certifikater; (b) udelukkende at bruge digitale certifikater til lovlige formål og i overensstemmelse med en evt. relevant certifikatpolitik, erklæring om praksis i forbindelse med certifikater eller andre erklæringer fra certifikatmyndigheder; (c) at bære det fulde ansvar for at forhindre uautoriserede brugere i at bruge licenstagers digitale certifikater; og (d) at tilbagekalde alle certifikater, hvis sikkerhed kan være svækket. 

10. Eksportkontrol. Licenstager må kun bruge og eksportere eller reeksportere Apple-software i overensstemmelse med gældende amerikansk lov og med gældende lov i det land, hvor Apple-softwaren blev købt. I særdeleshed – men ikke begrænset til – må Apple-software ikke eksporteres eller reeksporteres (a) til lande, som er underlagt handelsboykot fra USA, eller (b) til personer opført på det amerikanske finansministeriums liste over “Specially Designated Nationals” eller på det amerikanske handelsministeriums “Denied Person's List or Entity List”. Ved at bruge Apple-software garanterer licenstager ikke at være bosiddende i et af ovennævnte lande eller være opført på nogen af ovennævnte lister. Licenstager erklærer sig desuden indforstået med ikke at ville bruge Apple-software til forbudte formål i henhold til gældende amerikansk lov, inklusive – men ikke begrænset til – udvikling, design og fremstilling af kernevåben, missiler og kemiske eller biologiske våben.

11. Amerikanske offentlige myndigheder som slutbrugere. Apple-software og tilhørende dokumentation er defineret som “Commercial Items” i henhold til 48 C.F.R. §2.101 og som bestående af “Commercial Computer Software” og “Commercial Computer Software Documentation” i henhold til 48 C.F.R. §12.212 eller 48 C.F.R. §227.7202. I henhold til 48 C.F.R. §12.212 og 48 C.F.R. §227.7202-1 til 227.7202-4 gives amerikanske offentlige myndigheder som slutbrugere licens til “Commercial Computer Software” og “Commercial Computer Software Documentation” (i) kun som “Commercial Items” (i) og kun med de rettigheder, som andre slutbrugere har i henhold til denne licensaftale. Alle rettigheder til upubliceret materiale forbeholdes i henhold til den amerikanske lov om ophavsret.

12. Gældende lovgivning og tilsidesættelse af betemmelser. Denne licens er underlagt lovgivningen i staten Californien med undtagelse af bestemmelserne om retstvister. Licensen er ikke underlagt FN-konventionen vedr. aftaler om internationale løsørekøb. Hvis licenstager er privat forbruger med bopæl i Storbritannien, er nærværende licensaftale underlagt gældende lokal lov. Hvis en retsinstans skulle finde, at en paragraf eller en del af en paragraf i denne licens er i modstrid med gældende ret, skal resten af denne licens stadig gælde i fuldt omfang.  

13. Komplet licensaftale; sprogforrang. Denne licens udgør den eneste aftale mellem licenstager og Apple med hensyn til brugen af Apple-software og erstatter alle tidligere eller nuværende aftaler herom. Ingen tilføjelser eller ændringer til nærværende licens vil være bindende, medmindre de er udfærdiget skriftligt og underskrevet af Apple. Alle oversættelser af denne licens foretages pga. lokale lovkrav, og i tilfælde af uoverensstemmelse mellem den engelske version af licensaftalen og den oversatte version er den engelske version altid den gældende, for så vidt som dette ikke er ulovligt i henhold til gældende lokal lov.

14. Tredjeparters rettigheder. 
A. Dele af Apple-softwaren bruger eller inkluderer software fra tredjeparter og andet materiale, der er beskyttet af ophavsret. Oplysninger om rettigheder, licensbetingelser og ansvarsfraskrivelser til dette materiale findes i den elektroniske dokumentation til Apple-software, og Licenstagers brug af dette materiale er underlagt de respektive rettighedshaveres betingelser. Brug af Googles Safe Browsing-tjeneste er underlagt betingelserne for brug af Googles tjenester (http://www.google.com/terms_of_service.html) og Googles politik med hensyn til beskyttelse af personlige oplysninger (http://www.google.com/privacypolicy.html).

B. Visse softwarebiblioteker og anden software fra tredjeparter, der følger med Apple-software, er gratis software og bruges i henhold til licensaftaler under GNU General Public License (GPL) eller GNU Library/Lesser General Public License (LGPL). Licenstager har ret til efter skriftlig henvendelse til Apple på adressen opensource@apple.com at få en komplet kopi af kildekoden til sådan gratis software i maskinlæsbar form i henhold til betingelserne i hhv. GPL eller LGPL mod betaling af udgifter til medier, forsendelse og administration. GPL-/LGPL-software distribueres UDEN NOGEN GARANTI og således også uden underforstået garanti for GODT KØBMANDSSKAB og EGNETHED TIL BESTEMTE FORMÅL. Der følger en kopi af GPL og LGPL med Apple-softwaren.

C. Brug af MPEG-4. Dette produkt gives i licens i henhold til MPEG-4 Visual Patent Portfolio License til personlig og ikke kommerciel brug af en almindelig forbruger i forbindelse med (i) kodning af video i overensstemmelse med MPEG-4 Visual Standard (“MPEG-4-video”) og/eller (ii) afkodning af MPEG-4-video, som er kodet af en almindelig forbruger som led i personlig og ikke kommerciel aktivitet, og/eller MPEG-4-video, som leveres af en videoudbyder i overensstemmelse med en licens fra MPEG LA. Der er ikke givet nogen licens, hverken direkte eller indirekte, til nogen anden brug. Der kan indhentes flere oplysninger, inklusive oplysninger om reklame-, intern og kommerciel brug og licens hertil, fra MPEG LA, LLC. Se http://www.mpegla.com. 

D. Bemærkning om H.264/AVC. Hvis Apple-software indeholder funktioner til AVC-kodning og/eller -afkodning, kræver kommerciel brug af H.264/AVC yderligere licens, og følgende betingelser gælder: LICENSEN TIL AVC-FUNKTIONERNE I DETTE PRODUKT GÆLDER KUN TIL PERSONLIG OG IKKE KOMMERCIEL BRUG TIL AT (i) KODE VIDEO I OVERENSSTEMMELSE MED AVC-STANDARDEN (“AVC-VIDEO”) OG/ELLER (ii) AFKODE AVC-VIDEO, DER ER KODET AF EN BRUGER SOM ET LED I PERSONLIGE OG IKKE KOMMERCIELLE AKTIVITETER, OG/ELLER AVC-VIDEO, SOM ER LEVERET AF EN VIDEOUDBYDER MED LICENS TIL AT LEVERE AVC-VIDEO. OPLYSNINGER OM ANDEN BRUG OG LICENSER KAN INDHENTES FRA MPEG LA L.L.C. SE HTTP://WWW.MPEGLA.COM.

E. Bemærkning om AMR. AMR-funktionerne (Adaptive Multi-Rate) til kodning og afkodning i dette produkt gives ikke i licens til brug i forbindelse med mobiltelefonopkald eller til brug i telefoniprodukter, der er baseret på QuickTime-arkitekturen til Windows-platformen. AMR-funktionerne til kodning og afkodning i dette produkt gives heller ikke i licens til brug i en cellulær infrastruktur til kommunikation, inklusive: Baser, kontrolenheder til baser/kontrolenheder til radionetværk, omstillingscentre og gateways til og fra det offentlige telefonnet.

F. Bemærkning om FAA. De oplysninger om flytrafik (Aircraft Situation Display og National Airspace System Status Information) – i det følgende kaldet “Flydata” – der vises af Apple-software kommer fra Federal Aviation Administration. Du erklærer dig indforstået med ikke at videredistribuere Flydata uden skriftlig tilladelse fra FAA. FAA og Apple fraskriver sig enhver udtrykkelig eller underforstået garanti (inklusive underforståede garantier for godt købmandskab og egnethed til bestemte formål) med hensyn til brug og nøjagtighed af disse Flydata. Licenstager erklærer sig indforstået med, at FAA og Apple hverken har noget kollektivt eller individuelt erstatningsansvar i forbindelse med tab, skader, erstatningskrav, ansvar, omkostninger og bøder eller i forbindelse med indirekte skader, specielle skader, sekundære skader, hændelige uheld eller følgeskader, der skyldes brug af Flydata. Apple-software er ikke sponsoreret eller godkendt af FAA. FAA har intet ansvar for tekniske problemer eller systemfejl, og licenstager skal ikke kontakte FAA i forbindelse med sådanne problemer eller problemer med trafikafviklingen.

G. Brug af Adobe-farvebeskrivelser. Licenstager har ret til at bruge den software til Adobe-farvebeskrivelser, som er inkluderet med Apple-software i henhold til denne licens, men Adobe er ikke forpligtet til at yde support til farvebeskrivelser, inklusive opdateringer eller fremtidige versioner af beskrivelserne eller andre emner. Ud over betingelserne i paragraf 7 og 8 ovenfor KAN ADOBE UNDER INGEN OMSTÆNDIGHEDER DRAGES TIL ANSVAR FOR EVT. SKADER, TAB ELLER ANDRE UDGIFTER. Den software til Adobe-farvebeskrivelser, der distribueres med Apple-software, kan også hentes fra Adobe på adressen www.adobe.com.

15. Begrænsninger på Yahoo-søgetjenesten. Den Yahoo-søgetjeneste, der er tilgængelig via Safari, gives i licens til brug i følgende lande og områder: Argentina, Aruba, Australien, Bahamas, Barbados, Belgien, Bermuda, Brasilien, Bulgarien, Canada, Cayman Islands, Chile, Colombia, Cypern, Danmark, Den Dominikanske Republik, Ecuador, El Salvador, Filippinerne, Finland, Frankrig, Grenada, Grækenland, Guatemala, Holland, Hong Kong, Indien, Indonesien, Irland, Island, Italien, Jamaica, Japan, Kina, Letland, Litauen, Luxembourg, Malaysia, Malta, Mexico, New Zealand, Nicaragua, Norge, Panama, Peru, Polen, Portugal, Puerto Rico, Rumænien, Schweiz, Singapore, Slovakiet, Slovenien, Spanien, St. Lucia, St. Vincent, Storbritannien, Sverige, Sydkorea, Taiwan, Thailand, Tjekkiet, Trinidad og Tobago, Tyrkiet, Tyskland, Ungarn, Uruguay, USA, Venezuela og Østrig.

EA0730
Rev. 01/06/11